ועדת הכלכלה, כנסת 25, פרוטוקול מספר 147, 2023-06-20 00:00

שלום דנינו: צוהריים טובים, אנחנו פותחים את ועדת הכלכלה בנושא תקנות הטיס (רישיונות לעובדי טיס)(תיקון מס'-), התשפ"ג-2023 בדבר קציני מבצעי אויר

אבישי פדהצור: אכן

אבישי פדהצור:  שלום אדוני תודה רבה, לי קוראים אבישי, אני מהלשכה המשפטית ברשות התעופה האזרחית

אבישי פדהצור:  נמצאים איתי ימית שהיא המפקחת והמובילה המקצועית, וגבע שהוא איש התקינה שלנו

שלום דנינו: אז אביגל הוא יציג את התקנות?     

אבישי פדהצור: אז ברשותך אדוני, שוב שלום ותודה לוועדה

שלום דנינו: עכשיו למה זה תיקון מספר בלי מספר?     

אבישי פדהצור: כי אנחנו מריצים במקביל כמה תיקונים, חלקם טעונים אישור ועדה, חלקם טעונים התייעצויות במחלקות אחרות, ולכן את המספור הסופי אנחנו נותנים לקראת הפרסום, כי אנחנו משלחים את לחמנו אחר כמה וכמה נהרות ובסוף הראשון שמגיע מקבל את המספר הראשון

אבישי פדהצור:  זה בכלל תיקון שהתחלנו לתקן אותו ב-2016, הזמן רץ כשנהנים, אז אם היינו קובעים ב-2016 כמספר 4 אז היום היינו בעיקר משתעשעים

אבישי פדהצור:  התיקון שבפנינו אדוני, נועד להתאים את תקנות עובדי טיס לאמות המידה הבינלאומיות לגבי בעל מקצוע שקוראים לו קצין מבצעי אוויר

שלום דנינו: קצין מבצעי אוויר, שזה לא הטייס?     

אבישי פדהצור: זה לא הטייס

אבישי פדהצור:  בגדול, לפי חוק הטיס יש מספר מקצועות מאוסדרים, קוראים להם עובדי טייס

אבישי פדהצור:  כל אחד מהם, כל מי שרוצה לעסוק בתחום הזה צריך לקבל רישיון ממנהל רשות התעופה האזרחית, אז יש מקצועות מאוסדרים שהם טייסים, ויש מקצועות מאוסדרים שהם לא טייסים

אבישי פדהצור:  למשל מפקחים על תעבורה אווירית, טכנאי בדק לכלי טיס, וכמובן קציני מבצעי האוויר הנכבדים

אבישי פדהצור:       באופן עקרוני השאיפה שלנו היא לקרב את התקנות המקומיות שלנו כמה שאפשר, לאמות המידה הבינלאומיות

אבישי פדהצור:  התעופה האזרחית היא תחום בינלאומי, האמנה שאנחנו חתומים עליה, אמנת שיקאגו מחייבת כל מדינה לחתור עד כמה שהיא יכולה לאמץ לתוך הדינים שלה את ההוראות לפי האמנה, וברגע שכולם מדברים לפי אותן אמות מידה מקצועיות אז נורא קל למדינה אחרת להכיר ברישיונות של רעותה

אבישי פדהצור:       במקרה שלפנינו, לפני שנתיים או שלוש, תקנו אותי גורמי המקצוע זה לא קריטי, ערך ICAO תיקון באמות המידה שהוא קובע לרישוי של קציני מבצעי אויר

אבישי פדהצור:  הוא תיקן את אמות המידה שלו, אנחנו מחויבים לתקן את אמות המידה שלנו

שלום דנינו: אתה יכול להגיד לנו רק שני משפטים על המקצוע הזה? קצין מבצעי אוויר?     

אבישי פדהצור: ימית תרחיב יותר טוב ממני

ימית הן: קצין מבצעי אוויר הוא בעצם מי שמכין את כל החומר הנדרש לטיסה, הוא מתכנן את נתיב הטיסה, באיזה גובה טסים? כמה דלק צריך מכלי מטוס? כל מה שקשור לזה

ימית הן:  הוא מכין את כל התכנון ובעצם מתדרך את צוות האוויר, עושה מעקב אחר כך על הטיסה עד שהיא נוחתת

ימית הן:  תמיד יש מעקב מהקרקע על כל טיסה עד שהיא מסתיימת ובמידת הצורך גם יש תקשורת עם המטוס אם צריך להעביר עדכוני מזג האוויר, סגירות, שינויים, נתיבים, וכו'

שלום דנינו: ואת זה הוא מעביר לשליטה של אותה חברה? או גם יחידות הבקרה והלאה?     

ימית הן: גם

ימית הן:  זה מבוצע בתוך גוף מבצעי של החברה, זאת אומרת כל העניין הזה, זה בתוך חברות התעופה ובעצם את תוכנית הטיסה הזו משדרים לכל המרחבים האוויריים שבהם הטיסה עוברת

שלום דנינו: אוקיי, ומי מסמיך אותם? או שזה טייס כזה, או איש בקרה?     

ימית הן: בדרך כלל מה שמבוצע היום, זה חברות התעופה מכשירות את האנשים האלה

שלום דנינו: ובסמכותם להסמיך אותו?     

ימית הן: לא בסמכותם, אלא בפיקוח של רת"א, זאת אומרת הם שולחים לנו תוכניות הדרכה, אנחנו מאשרים מראש את תוכניות ההדרכה

ימית הן:  קציני מבצעי האוויר הייעודים עוברים מבחני ידע על פי תקנה 291 לתקנות הרישוי ברת"א, ברשות תעופה אזרחית, וגם המבחן המעשי להכשרה ולקבל רישיון מבוצע על ידי מפקח רת"א ובוחן רת"א

שלום דנינו: ואז הוא מקבל תעודה?     

ימית הן: ואז הוא מקבל תעודה

שלום דנינו: אוקיי, יופי

שלום דנינו:  עכשיו אנחנו יודעים על מי אנחנו דנים פחות או יותר

אבישי פדהצור: התפקיד הזה הוא כל כך חשוב, לא רק שצריך רישיון בשביל למלא אותו, אלא שגם התקנות קובעות שאותו קצין מבצעי אוויר, ביחד עם הטייס המפקח, ההוא שיושב בקוקפיט ואחראי על הבטיחות של הטיסה, אחראיים על ניהול הטיסה

אבישי פדהצור:  זאת אומרת הוא שחקן, הוא ציר מאוד מרכזי באירוע הזה שקוראים לו במקרה שלנו תעופה אווירית מסחרית בכלי טיס גדולים

אבישי פדהצור:  הסעה של נוסעים וטובין ממקום למקום בתמורה, זה לא עניין של מה בכך

אבישי פדהצור:       אז נחזור למה שאמרנו קודם, לפני כשנתיים-שלוש ה-ICAO שזה ארגון התעופה האזרחית הבינלאומית עדכן את אמות המידה שלו לגבי איך נותנים רישיון לתפקיד החשוב הזה? ובעקבות הדבר הזה קם צורך שלנו לתקן את הרישיונות שלנו, מה גם שמצאנו אצלנו עוד כמה פערים או חורים בתקנות שלנו שגם ככה היו צריכים תיקון

אבישי פדהצור:       אז בגדול, המטרה של התיקון הזה, היא להתאים את התקנות שלנו לאמות המידה הבינלאומיות כך שבכל מה שקשור לידע שצריך להוכיח, ניסיון שצריך לצבור, ומיומנות שצריך להוכיח לצורך קבלת רישיון, קודם כל יהיו לנו תקנות ברורות, מהירות ושלמות, א', וב' שהן תעמודנה באמות המידה הבינלאומיות, ככה יבוא לציון גואל בעזרת האל לפחות בתחום הזה

אבישי פדהצור:       התקנות האלה טעונות את אישור הוועדה הנכבדה כי לפי חוק הטיס קביעת מקצוע שטעון רישיון ותנאים למתן רישיון טעונים את אישור ועדת הכלכלה של הכנסת

אבישי פדהצור:  אז זה ברקע

אבישי פדהצור:  אם יש לאדוני עוד שאלות נשמח להשיב, אם לא, אני אשמח להתחיל לקרוא את התקנות

שלום דנינו: כן, בוא נתחיל עם התקנות

אבישי פדהצור: תודה רבה אדוני

אבישי פדהצור:  אז אנחנו מדברים על תקנות הטייס, רישיונות לעובדי טייס, תיקון מספר, נדאג כשנגיע, התשפ"ג – 2023

אבישי פדהצור:      תקנות הטיס (רישיונות לעובדי טיס)(תיקון מס'__), התשפ"ג-2023     בתוקף סמכותי לפי סעיפים 2, 3(ב), 47 ו- 168 לחוק הטיס, התשע"א-2011 (להלן – החוק), לפי הצעת הרשות לפי סעיף 168(ב) לחוק, בהתאם לסעיף 197 לחוק, ובאישור ועדת הכלכלה של הכנסת, אני מתקינה תקנות אלה:         אני אסביר ברשותו של אדוני את המהות של התיקון הזה

אבישי פדהצור:  זה תיקון שהוא מאוד מאוד טכני

אבישי פדהצור:  היום, בתקנה לא זוכר כמה 21א רבה, יש לנו הגדרה של תובלה אווירית מסחרית

אבישי פדהצור:  21א רבה זו תקנה שעוסקת בגיל מירבי של טייסים, תיקנו אותה לפני 7-8 שנים, לא זוכר בדיוק, ואז קבענו שם הגדרה, שזה היה המופע היחיד שלה, ובגלל זה קבענו אותה בתקנה 21א ולא בתקנה אחרת איפה שכל ההגדרות נמצאות ביחד

אבישי פדהצור:       עכשיו, במסגרת התיקון הזה שבו אנחנו רוצים לתקן את אמות המידה למתן רישיון קצין מבצעי אוויר, אנחנו משתמשים גם שם בהגדרה של תובלה אווירית מסחרית

אבישי פדהצור:  ולכן אמרנו אנחנו נעשה יום אחד, ניקח את ההגדרה מתקנה 21א רבה ונשים אותה בתקנה אחרת, וכך היא הופכת להיות המשרתת של כל השימושים בכל התקנות של המונח הזה

אבישי פדהצור:  אז זה הרציונל של התיקון

שלום דנינו: מבחינתי זה עבר את היועצת המשפטית אביגל כספי אז אנחנו רצים עם זה ולי אין שאלות משפטיות לידיעתך

אבישי פדהצור: תודה אדוני

אבישי פדהצור:           זה למעשה התיקון המשלים של מה שדיברנו קודם

אבישי פדהצור:  אנחנו עוברים דירה אז אנחנו הורסים את הבית הישן, זורקים את הישן והעברנו את זה לדירה החדשה בתקנה אחרת

אבישי פדהצור:  עד כאן

אבישי פדהצור:  אמשיך ברשותך

אבישי פדהצור:           	פותחים מירכאות, פותחים תקנה חדשה

שלום דנינו: מה זה כט"מ?     

מידן בר: כללי טיסת מכשירים

מידן בר:  בגדול מתחלקת לשני סוגים, טיסה ראייה ומכשירים

שלום דנינו: שירתי ביחידת הבקרה אז כמה מהמושגים מוכרים

מידן בר: איזו יחידה?     

שלום דנינו: 509

שלום דנינו:  הייתי - - -בחצרים, ראש מדור במחלקת מבצעים, חיל האוויר

מידן בר: באיזה שנים?     

שלום דנינו: הרבה שנים אחי, אל תיכנס לזה

שלום דנינו:  עכשיו כשאני יושב בוועדת חוץ וביטחון, וחשבתי שאני מכיר את הצבא, אני לא מבין אפילו את השפה שהם מדברים

שלום דנינו:  זה צבא אחר לגמרי, זה פשוט מדהים

שלום דנינו:  אני מניח שגם בחיל האוויר איכשהו משתנים דברים בצורה דרמטית

מידן בר: כן נכון

מידן בר:  הדברים החשובים באמת לא משתנים, אנחנו דואגים לשנות בדרך כלל את הדברים הפחות חשובים

מידן בר:  אבל זה בסדר

שלום דנינו: לא, הצבא שינה דברים חשובים מאוד

שלום דנינו:  הצבא הירוק לפחות

שלום דנינו:  זה צבא אחר, הוא מתקדם, הוא חדשני, הוא מאיים

שלום דנינו:  זה קפיץ שמתוח

שלום דנינו:  לא הייתי רוצה להיות בצד השני

שלום דנינו:  לא אכפת לי עם הגראדים של עזה

אבישי פדהצור: אז מי שעוד נותר ער, אלו בגדול הן התכולות שלגביהן צריך אדם שמבקש רישיון קצין מבצעי אוויר לרכוש את הידע המקצועי שלו

שלום דנינו: ואתם לא מגדירים פה השכלה של מהנדס אווירי או משהו?     

אבישי פדהצור: יש תנאי כשירות בתקנות שמתייחסים בעיקר לגיל ואולי צורך ברישיון מוקדם, אבל זה דרישות שפה

מידן בר: אפשר לשאול שאלה?     

אבישי פדהצור: אבל הוא לא צריך למשל עד כמה שאני זוכר כך וכך שנות לימוד

שלום דנינו: מי רוצה לשאול שאלה? בבקשה, רק תזדהה

מידן בר: בוודאי, קברניט מידן בר, יושב ראש איגוד הטייסים

מידן בר:  משרת בחצרים במילואים לכן שאלתי אותך

מידן בר:  אבל השאלה שלי לאבישי היא פשוטה

מידן בר:  האם בתכולת הידע הנדרש יש שינוי בידע הנדרש, או שזה רק שינוי טכני? האם הוספתם משהו שקצין המבצעים צריך לדעת?     

ימית הן: הוספנו מבחן אחד של ביצועי אנוש שזה נושא שנכנס בשנים האחרונות לכל רשיונות - - -     

שלום דנינו: מה זה מבחן ביצועי אנוש?     

ימית הן: בעיקר תקשורת - - -     

מידן בר: וזה המבחן היחיד?     

ימית הן: כן

מידן בר: ואנגלית נדרשת?     

אבישי פדהצור: לא

מידן בר: אנגלית לא נדרשת ממנו? הבנתי

מידן בר:  ביצועי אנוש, דבר שנכנס, אפרופו השינויים בצבא, וגם עולם התעופה המשתנה

מידן בר:  אנחנו לומדים שהרבה מאוד מהתאונות, צריך להגיד ביושר, מתרחשות בגלל טעויות שלנו, לא בגלל טעויות של המטוסים, או טעויות טכניות או מזגי אוויר וכאלה, טעויות אנוש

מידן בר:  ולכן לומדים את זה, לומדים איך לנהל טעויות, איך לנהל סיכונים, איך לקבל החלטות

מידן בר:       אני אגיד בגדול, השינוי שמוצג פה הוא שינוי מבורך

מידן בר:  מבורך

מידן בר:  הוא היה צריך לקרות מזמן

מידן בר:  אבל כמו הרבה דברים שקורים לנו בגלל שמבקשים מאיתנו להיות כמו העולם, אז הוא שינוי מצוין

מידן בר:  זה שיש מבחן בביצועי אנוש, בתור טייס אני אומר לך, אני מברך על זה

שלום דנינו: וזה מבחן בסימולטור?     

מידן בר: לא לא, לדעתי זה מבחן עיוני

קריאה: זה מבחן עיוני

מידן בר: זה חומרים עיוניים, אתה קורא, אתה נבחן

מידן בר:  דרך אגב גם לנו אותו דבר

מידן בר:  אנחנו פשוט עושים לזה אחרי זה יישום גם במאמן, מה שאין היום לקציני מבצעי אוויר, שזה באמת תפקיד חשוב

מידן בר:  ולאחרונה הוא באמת נוטל חלק מהאחריות על שלמותה ובטיחותה של הטיסה

מידן בר:  אז רק הייתה לי שאלה אחת לגבי החומר וקיבלתי תשובה, תשובה טובה

אבישי פדהצור: אז יש לי חוב לאדוני, תקנה 290 לתקנות רישיון אומרת שאדם כשיר לקבל רישיון אם מלאו לו 21 שנים, אם הוא קורא כותב מבין ומדבר את הלשון העברית והלשון האנגלית, הגיש בקשה, הוכיח ידע ניסיון ומיומנות כמו שאנחנו מדברים עליו עכשיו, וכמובן שילם אגרה, כי אם אין קמח אין תורה

אבישי פדהצור:  אבל אין דרישות מעבר לזה כתנאי לעצם הכשירות

אבישי פדהצור:  תכף נדבר על הדרישות הבאות

אבישי פדהצור:  אז עד כאן החלפת תקנה 291

שלום דנינו: אנחנו נמשיך אביגל עד הסוף, אוקיי?     

אביגל כספי: כן כן

שלום דנינו: אוקי

אבישי פדהצור: אז עכשיו דיברנו על הידע, עכשיו מדברים על הניסיון

אבישי פדהצור:  הוכחת את הידע עכשיו אתה צריך להוכיח לנו גם, כדי לקבל את הרישיון, שיש לך גם את הניסיון הנדרש

אבישי פדהצור:  פה אנחנו משנים את התקנה הקיימת, אנחנו עושים התאמות גם לנספח אחד וגם מורידים דרישה שכנראה תורגמה שלא כהלכה בעת היישום הראשון של התקנות ועושים שם סדר

אבישי פדהצור:  אז יש לנו פה כמה חלופות, אתה יכול להיות או בעל ניסיון של שנתיים בשניים מהתפקידים האמורים, או בעל ניסיון של שנה אחת בתפקיד עוזר - - - כלי טיס, בעבר זו הייתה דרישה נוספת על דרישת הניסיון, כנראה בגלל טעות עבר בתרגום או ביישום, ושלוש, השלים בהצלחה תוכנית אימונים שאישר לו המנהל, זאת אומרת היום יש לך שלוש דרכים שונות שבהן אתה יכול לעמוד בדרישה המקדמית הזאת של אותו ניסיון שאנחנו מדברים

ימית הן: אני רוצה להגיד לכם ש-99% מקציני המבצעים שיש בארץ - - - זאת אומרת הם עושים את הקורס הראשוני - - - ולא באים עם ניסיון, לא מתקבלים על בסיס הניסיון הקודם

שלום דנינו: את יודעת להסביר למה? כי אני מבין שחיל האוויר מייצר תשתית אנושית בול לזה, פקחי טיסה

מידן בר: לא, זה תפקיד שלא קיים בכלל בחיל האוויר בגדול

מידן בר:  זה תפקיד מתעופה אזרחית מסחרית, בדרך כלל כבדה

מידן בר:  הוא לא קיים בדיוק הזה, לא

מידן בר:  אפשר להתבסס על רקע קודם כמו הרבה מאוד דברים בתעופה האזרחית המסחרית בישראל שמתבססים על חיל האוויר, אבל זה פחות

מידן בר:  אז אם יש למישהו ידע מטאורולוגי כזה או אחר יכול להיות שיהיו לו הקלות אבל דווקא פה אני מאוד מסכים איתם, צריך להיות מאוד קשוחים בסוף עם הדבר הזה, כי תחשוב, זה בן אדם שיושב לבד בלילה, יש לו 10-15 טיסות על הראש בכל מיני מקומות, שנתקלות בכל מיני בעיות

מידן בר:  זה צריך להיות, נקרא לזה "קשה", וטוב שזה ככה

שלום דנינו: אוקיי, ממשיכים?     

אביגל כספי: פה יש עניין נוסחי שאמרנו שאני מבקשת את הוועדה להסמיך אותנו מבחינת הנוסח שצריך להעביר ובלבד שתקופת השינוי בכל אחד מהם זה אם רק באמת שלא ישתמע שצריך כמה תקופות שירות אלא רק - - -     

שלום דנינו: רק אחד מהאופציות

אביגל כספי: - - - תפקידים אחרים, יכול להיות שנצטרך להעביר - - -      

אבישי פדהצור: - - - מטאורולוג, אז אם אדוני יסמיך אותנו, נשב עד שנמצא נוסח שיניח את דעת כולם

שלום דנינו: אוקיי

אבישי פדהצור: תודה רבה

שלום דנינו: אתם תעשו את זה, או אחרי ההצבעה?     

אביגל כספי: כן, זה נוסח

שלום דנינו: זאת אומרת אנחנו נאשר ואתם תתקנו?     

אביגל כספי: כן

אבישי פדהצור: 5 כותרת שוליים

אבישי פדהצור:          פה אנחנו למעשה עוברים, לוקחים את כל ההלכה ועוברים למעשה

אבישי פדהצור:  למדת, צברת ניסיון עכשיו בוא שב מול בוחן שממנה הרשות, זאת אומרת שזה נעשה אצלנו ברת"א או על ידי מי שאנחנו מוסיפים אותו לפי תקנות רישיונות, ותוכיח לו שאתה יודע להגיע מא' לב' כמו שצריך, למלא את התפקיד שלך

אבישי פדהצור:  עושים לך מקרים ותגובות, מזג האוויר השתנה, פתאום יש תקלה כזאת או אחרת

אבישי פדהצור:  איך אתה פועל כל הזמן בזיקה לספרות של חברת התעופה

אבישי פדהצור:       הוזכר פה כמה פעמים ספר העזר למבצעים

אבישי פדהצור:  זה מסמך שעל חברת תעופה שפועלת על פי תקנות ההפעלה, חברה שפועלת על פי הפרק ה-13, שמעסיקה את קציני מבצעי האוויר, זה ספר הנהלים שמנחה אותה, וקצין מבצעי האוויר צריך ליישם ולקיים את הנהלים האלה, שהם למעשה מתווים את המדיניות של המפעיל האווירי שהוא מעל לכל זה שנושא באחריות בבטיחות הטיסה ובהפעלתה

אבישי פדהצור:  אז זהו פחות או יותר לגבי התוכן הזה

שלום דנינו: רת"א, אני רואה שהיא כפופה למשרד התחבורה, אבל היא רשות עצמאית לגמרי?     

אבישי פדהצור: אני מקווה שאני לא אומר פה הבלים גמורים

אבישי פדהצור:  אבל ככל הידוע לי רת"א היא יחידת סמך במשרד התחבורה

אבישי פדהצור:  השרה הממונה על ההוראות לפי ביצוע הטייס היא שרת התחבורה והבטיחות בדרכים

אבישי פדהצור:  יש דוח היסטורי, אנחנו מסווגים אם אני לא טועה, מנהלית, כיחידת סמך

שלום דנינו: את יודעת אביגל?     

אביגל כספי: לפי מה שידוע לי זו יחידת סמך בתוך משרד התחבורה

שלום דנינו: שזה מה זה אומר יחידת סמך?     

אביגל כספי: אני מקווה שאני לא טועה, אבל כעיקרון יש להם כפיפות לשר אבל גם יש להם מידה של עצמאות

מידן בר: אי כפיפות מקצועית

מידן בר:  תכלס, השר לא יכול להזיז את מנהל רת"א מתפקידו כפי שהוא יכול להזיז את מנהל רשות שדות התעופה מתפקידו

שלום דנינו: את רשות שדות התעופה כן?     

מידן בר: נכון ולכן זה בדיוק ההבדל, הכפיפות היא מקצועית כי יש פה גם אלמנטים בטיחותיים

רון שלמה סלומון: אדוני היו"ר אני רק אדייק

רון שלמה סלומון:  רשות שדות התעופה הוא תאגיד סטטוטורי הוא לא יחידה במשרד התחבורה

רון שלמה סלומון:  רון סלומון נציג משרד המשפטים

שלום דנינו: סטטוטורי?     

רון שלמה סלומון: כן, רשות שדות התעופה היא תאגיד שהוקם ברשות שדות התעופה

רון שלמה סלומון:  והיא תאגיד, יש לה ישות משפטית נפרדת מזו של המדינה

רון שלמה סלומון:  כלומר היא לא היחידה בתוך משרד התחבורה

רון שלמה סלומון:  אנחנו פה סוטים הצידה מהנושא

שלום דנינו: אוקיי

אבישי פדהצור: אנחנו חלק מהממשלה, שוב, מסווגים על ידי הנציבות ומוגדרים כיחידת סמך על כל העצמאיות התקציבית והמקצועיות, וכוח האדם שנלוות לזה

שלום דנינו: שזה בא, כאילו, מטעם משרד התחבורה? הם מתקצבים משכורות, עניינים?     

אבישי פדהצור: זה גם וגם

אבישי פדהצור:  זאת אומרת אני לא מכיר את כל הרזים של ההתנהלות הפנימית

אבישי פדהצור:  מההתחלה, מבראשית, אחת מהדרישות הבינלאומיות הן שלכל מדינה שחברה ב-ICAO יהיו גופים עצמאיים בתחום התעופה האזרחית

אבישי פדהצור:  אחד מהם זה המוסד לחקירות בטיחותיות, זה מן הסתם יגיע אליכם מתישהו, זה לא אנחנו

אבישי פדהצור:  והגוף השני זה שיהיה מאסדר עצמאי לתעופה האזרחית, שזה רת"א

שלום דנינו: אוקיי

אבישי פדהצור: עכשיו, אמרת עצמאות לא אמרת דבר

אבישי פדהצור:  מה זה אומר העצמאות הזאת? אז כל מדינה מאפיינת את העצמאות הזאת בדרכיה שלה

אבישי פדהצור:  אצלנו הדרך שמצאו להגשים את זה, זה קודם כל יש חוק שמקים את רשות התעופה האזרחית, אבל הוא לא מקים אותה כתאגיד סטטוטורי אלא הוא אומר בממשלת ישראל יש גוף שקוראים לו רשות התעופה האזרחית

אבישי פדהצור:       ועכשיו, ברמה המנהלית הנציגות הגדירה את זה כיחידת סמך, אז יש לנו תקנים משלנו ותקציב משלנו ואגרות משלנו, ואנחנו מדווחים עקרונית ישירות לשרה, זאת אומרת מנהל רשות התעופה האזרחית מדווח ישירות לשרה, הוא לא כפוף למנכ"ל משרד התחבורה והבטיחות בדרכים

אבישי פדהצור:  היועצת המשפטית שלנו מדווחת ישירות למנהל הרשות שמדווח ישירות לשרה, היא לא מדווחת, יש לנו כמובן יחסי עבודה מקצועיים ואישיים מאוד טובים עם הלשכה המשפטית של משרד התחבורה והבטיחות בדרכים, אבל עקרונית אנחנו אוטונומיה

אבישי פדהצור:  זאת אומרת הם לא יכולים להגיד לנו אפילו את שיקול דעתכם כך ולא אחרת

שלום דנינו: אוקיי, וטוב שכך

אבישי פדהצור: זה בגדול מתייחס לעצמאות שלנו

אבישי פדהצור:  והדרן עלינו תקנה 5 שהיא תיקון החלפת תקנה 293

אבישי פדהצור:  6

אבישי פדהצור:          בגדול התקנות שאנחנו מבקשים פה להחליף ולשנות הן כבר ברובן נהוגות היום בפועל, המבחנים כבר היום מותאמים לדבר הזה, שוב אני אומר את זה בזהירות, והגורמים המקצועיים יתקנו אותי וישלימו אותי איפה שצריך, ולכן לא צריכים תקופת הסתגלות, על פניו, מאוד ארוכה לתקנות האלה

אבישי פדהצור:  אז מבחינתנו 30 ימים זה די זמן והותר בשביל להחיל את התקנות האלה על מי שמכאן והלאה יתחיל את תהליכי הרישוי שלו שזה כשהוא יקבל את הרישיון שלו

שלום דנינו: יש כאלה שהתחילו את התהליך?     

אופיר חיימוביץ: כבוד יושב הראש אני אשמח, שמי אופיר חיימוביץ, אני קצין מבצעים בארקיע

אופיר חיימוביץ:  יש לי רישיון טייס גם כן בתחום הטייס הפרטי, אני מכיר את התחום

אופיר חיימוביץ:  כיום בענף יש כ-270 בעלי רישיונות, ימית אמרה מקודם כ-60 פעילים שומרים על כשירים

שלום דנינו: אה, 60 פעילים ו-270?     

אופיר חיימוביץ: שומרים על שירות

אופיר חיימוביץ:  זה תחום שהוא נישה שאפשר לקבל אותו רק בתוך חברת תעופה

אופיר חיימוביץ:  אחד משלוש רישיונות ברת"א שאפשר רק הכשרה תוך כדי עבודה

אופיר חיימוביץ:  אז כמו שדיברו פה 90 משמרות עבודה ודברים כאלה

אופיר חיימוביץ:       כיום, מתחילת השנה, רת"א אישרה תוכנית הדרכה לעשרה קציני מבצעים

אופיר חיימוביץ:  תוכנית ההדרכה הזו לא כללה את מבחן ביצועי האנוש המדובר שהיה מתוכנן פה

אופיר חיימוביץ:  היא לא כללה את תוספת מספר 9 שזה נהלי קשר ודברים כאלה שהיו בתוך התקנות

אופיר חיימוביץ:  וקציני המבצעים האלה צפויים לסיים את המבחנים שלהם ברת"א לפני תהליך ההכשרה בתוך החברה בעוד כחודש

אופיר חיימוביץ:       הוספת המבחן הזה בעוד 30 ימים מוסיף להם עוד מבחן לפני שהם נכנסים לתהליך, וזה יוצר להם עיכוב, בעצם, בהכשרה

אופיר חיימוביץ:  חלק מהאנשים ממש בשלבי סיום, חלק רק עכשיו מסיימים את המבחנים ברת"א לפני 90 המשמרות תוך כדי הדרכו בתוך החברה

אופיר חיימוביץ:  מה שאנחנו מבקשים בשביל להימנע מרת"א שתחלק פה פטורים על מבחנים לכל קציני המבצעים

שלום דנינו: זה לא בטוח שהם מסכימים תכף נשמע אותם

אופיר חיימוביץ: בדיוק

אופיר חיימוביץ:  אז אנחנו מבקשים להחיל את התקנות האלה 270 יום מהיום

אופיר חיימוביץ:  אני אסביר גם למה

אופיר חיימוביץ:  היום, 90 המשמרות האלה מחויבות לביצוע בתוך שלושה חודשים

שלום דנינו: 90 המשמרות זה משהו חדש?     

אופיר חיימוביץ: זה תוספת תקנה 292

שלום דנינו: שזה כמה תוספת על מה שהיה אמור להיות?     

אופיר חיימוביץ: זה לא היה מונהג בכלל

אופיר חיימוביץ:  זה היה כנוהג מתוך האמנה של ה-ICAO, והחברות בעצם יישמו את זה, את 90 המשמרות האלה, לא כי זה היה החוק אלא כי זה היה - - -     

שלום דנינו: אז זה לא משנה

שלום דנינו:  כאילו, אם זה אפילו לא מתוקף החוק עשיתם את זה, אז קל וחומר כשיש חוק אתם תמשיכו במסורת הזאת

אופיר חיימוביץ: כן

אופיר חיימוביץ:  הבעיה היא שאין מספיק משמרות לתת לאנשים בשביל להכשיר

אופיר חיימוביץ:  יש לנו בארקיע לדוגמה, ארבעה קציני מבצעים, שני קציני מבצעים במשמרת

אופיר חיימוביץ:  אם אני עכשיו שם אותם שלושה חודשים, אני יכול אולי, לחלוב אותם

אופיר חיימוביץ:  זה פשוט בלתי אפשרי להכשיר אנשים בשלושה חודשים, גם בחצי שנה זה גבולי, אם הם נכשלים במבחנים ודברים כאלה

שלום דנינו: אם הם נכשלים זו סיבה טובה לעשות את זה לא?     

אופיר חיימוביץ: אם הם נכשלים זה אומר שהם צריכים לבצע עכשיו את כל התהליך מחדש כמעט

אופיר חיימוביץ:  כי התוקף של המבחנים האלה הוא שנתיים

אופיר חיימוביץ:  הם אוטוטו מסיימים את המבחן האחרון

אופיר חיימוביץ:  ומה שזה יוביל, זה שהם יצטרכו ללמוד למבחן הבא

אופיר חיימוביץ:  ייקח 3-4 חודשים למבחן הזה

אופיר חיימוביץ:  אנחנו נגיע למצב שהתוקף של המבחנים שלהם כבר עבר שנה, נותר להם רק שנה להכשיר

אופיר חיימוביץ:  ולכן אנחנו מבקשים פשוט דחיה של יישום התקנה הזו

שלום דנינו: רת"א ואיגוד הטייסים

שלום דנינו:  מה דעתכם בעניין?     

ימית הן: רק לחדד רגע את העניין של 90 ימי העבודה הנדרשים

שלום דנינו: 90 משמעות לא?     

ימית הן: זה 90 משמרות בששת החודשים שקודמים להגשת הבקשה לרישיון

ימית הן:  זאת אומרת זה בטווח של חצי שנה צריך לעשות את 90 המשמרות האלה

ימית הן:  כמו שאמר אופיר, זה משהו שבוצע בפועל אבל לא היה רשום בתקנות

שלום דנינו: רק שאלה אינפורמטיבית, סליחה שאני מפריע לך

שלום דנינו:  הוא יכול להיות עם עוד מישהו, נגיד, בחברה אחרת, ולצבור את הניסיון הזה?     

ימית הן: לא

שלום דנינו: הוא צריך להיות עצמאי, ממש לבד לבנות?     

ימית הן: הוא עובד עם עוד קצין מבצעי אוויר בחברה שלו כי הוא עדיין לא כשיר ואין לו רישיון לחתום לבד על טיסה, זה סוג של on the job training כזה, אבל הוא לא יכול לעשות את זה בחברה אחרת, כיוון שהנהלים בין החברות שונים, המטוסים הם שונים, זה לא אותם מטוסים, לא אותם משקלים, לא אותן תוכנות - - - ולכן חשוב שזה יתבצע בתוך החברה

ימית הן:       וגם המבחן המעשי, תקנה 293 מבחן להוכחת מיומנות מקצועית מבוצע בחברה על המערכות הממוחשבות שלה, על הנהלים שלה, ובהתאם הכל נעשה

ימית הן:  אז זה החידוד לגבי 90 הימים

ימית הן:  אין לנו התנגדות לתת הארכה לתקופת התחולה כיוון שיש גם בארקיע וגם בישראל וגם בקאל אנשים שהם בתהליך

ימית הן:  אז אין לנו התנגדות לשנות את התחולה

שלום דנינו: מה, ל-270 ימים?      

קריאה: תגידו מה שאתם צריכים

קריאה:  מה שתגידו

שלום דנינו: כאילו, זה כמעט שנה

שלום דנינו:  אתם אומרים זה כזה חשוב, איגוד הטייסים אמר שזה מבורך ושזה קריטי לתאונות

אופיר חיימוביץ: אנחנו מבחינתנו היינו שמחים ל-270

אופיר חיימוביץ:  אם זה ייתן לנו ששה חודשים גם, זה נותן לנו את אורך הנשימה

אופיר חיימוביץ:  כי בעוד חודש, לדוגמה, מסיימים את המבחנים האחרונים ברת"א

שלום דנינו: אביגל מה את אומרת? אם אנחנו מתפשרים על 180 ימים?     

אביגל כספי: אני פשוט חושבת שזו לא שאלה משפטית

אביגל כספי:  זו שאלה מקצועית מה גורמי המקצוע אומרים

אביגל כספי:  דבר ראשון התקנות האלה, גם בדברי ההסדר, כתוב שנולדו מתוך פער של מה שקורה בשטח לבין מה שכתוב בתקנות, והתקנות היא התאמה גם נגזר מה-FAAR

שלום דנינו: וזה גם מה שהוא אמר, שבפועל הם עשו את זה

אביגל כספי: ולכן אני חושבת שהעמדה צריכה להיות עמדה מקצועית, ואין פה חיווי עמדה משפטית

אבישי פדהצור: אם גורמי המקצוע מוכנים לספוג ששה חודשים של דחייה בתחילה של התקנות האלה, כמו שאמרה היועצת המשפטית, אין מניעה משפטית לזה

אבישי פדהצור:  צריכים אבל להבין שבתווך מי שיקבל רישיון, תקנו אותי אם אני טועה, מקבל רישיון שאיננו עומד בדרישות ה-ICAO

אבישי פדהצור:  זאת אומרת לפי חוק הטייס יש לנו חובה בסעיף 10 לפרט ברישיונות שמדינת ישראל נותנת שאינם מתאימים לדרישות של ה- ICAOשהוא לא מתאים

שלום דנינו: ומה השלכות של זה? נניח שנתת לו רישיון וזה לא עומד בכללים

שלום דנינו:  הוא לא יוכל לעבוד בחו"ל במקצוע, אבל פה כן?     

אופיר חיימוביץ: יש לי פה שתי שאלות

אופיר חיימוביץ:  אחת לאבישי, זה אומר שכל מי שהיה לו רישיון בעבר גם כן יצטרך לעשות את המבחנים האלה על מנת להכשיר את הרישיון שלו?     

אבישי פדהצור: לדעתי לא, כי מי שכבר קיבל את הרישיון שלו אם אני לא טועה, ה-ICAO לא מכיל את הדרישות שלו למפרע

אבישי פדהצור:  אבל מי שעדיין נמצא בתהליך הרישוי, ואתה יודע, עד שלא הגעת לסוף המרוץ הוא לא נגמר, אז מבחינת ה-ICAO אין בידיו דבר, זה לא משנה גם אם נותר לו עוד מבחן אחד שקבוע למחר

אבישי פדהצור:       מבחינת ה-ICAO אם הסטנדרט מתפרסם היום ואתה מקבל את הרישיון שלך מחר, אתה צריך לעמוד בכל הדרישות של ה-ICAO

אבישי פדהצור:  אם קיבלת את הדרישות שלך אתמול או שלשום, אתה כשר מבחינתו

אבישי פדהצור:  כי הם לא מבינים שיש מגבלות ליכולת שלהם לשנות רטרואקטיבית את המציאות

אבישי פדהצור:       ההערה ברישיון לטייס יכולה להיות דרמטית

אבישי פדהצור:  כי הוא עובר עם הרישיון שלו ממדינה למדינה

אבישי פדהצור:  ואם אני עובר עכשיו ממדינת ישראל למדינה אחרת, המדינה הזאת עוצרת אותי, כאילו וירטואלית באה ואומרת לי אתה עצור

אבישי פדהצור:  הרישיון שלך לא מתאים לשלנו, אז בוא תוכיח לנו שאתה מקיים רמת בטיחות שוות ערך ל-ICAO ולדינים שלנו

אבישי פדהצור:       עכשיו הואיל וקציני מבצעי אוויר פועלים בעיקר בישראל, הם פועלים בישראל לא בעיקר, הם לא נודדים לשמש במדינות אחרות, אז חוץ מההערה הפורמלית הזאת אין איזו השלכה על סדר היום הבסיסי שלהם

אבישי פדהצור:  זה לא משנה את שיטת העבודה שלהם או את שיטת העבודה של חברת התעופה שמעסיקה אותם

שלום דנינו: ושדות התעופה שקולטות מטוס כזה, לא מחייבות לדעת מי היה הקצין?     

אופיר חיימוביץ: לא, רק לצורך הדוגמה, באירופה בכלל לא קיים המקצוע הזה

אופיר חיימוביץ:  הוא קיים כמשהו, רישוי, בתוך חברה

אופיר חיימוביץ:  ב-FAA חלק מהדרישות תוקנו ודברים כאלה

אופיר חיימוביץ:  והיום, קצין מבצעים אווירי, אני אומר את זה פשוט מניסיון כי ניסיתי לעשות המרה לרישיון שלי לרישיון אמריקאי, אין דבר כזה של המרה של רישיון קצין מבצעים אווירי למדינה אחרת בשום מקום בעולם, ולכן אתה צריך עדיין לעשות את אותם דברים בשביל זה

אופיר חיימוביץ:  אז ההערה הזאת היא לא משפיעה על רישיון קצין המבצעים

ימית הן: רק תיקון, יש קצין מבצעים

ימית הן:  מבצעי אוויר באירופה, אין לו אחריות משותפת עם הקברניט כמו במדינת ישראל ובארצות הברית, על הטיסה

ימית הן:  המקצוע הזה קיים - - -     

מידן בר: בכמה אנשים מדובר אופיר?     

אופיר חיימוביץ: מדובר פה בעשרה חניכים כרגע שנמצאים בשלבים אחרונים של מבחנים

אופיר חיימוביץ:  אני לא יודע כמה נשארו באל-על לפני מבחן רישוי

שלום דנינו: וכמה אתם באמת תקלטו לעבודה, שזו השאלה יותר?     

אופיר חיימוביץ: לקלוט חדשים הם כבר יהיו לפי האמות החדשות של רת"א, אנחנו מדברים על מי שעכשיו

שלום דנינו: לא לא, אני אומר מהעשרה עכשיו שעומדים לסיים אצלכם בחברה

שלום דנינו:  כמה ייקלטו? כולם?     

אופיר חיימוביץ: זה לא עשרה בכללי בחברה בארקיע, זה עשרה משולבים עם קאל, ישראייר וארקיע

אופיר חיימוביץ:  ארבעה מתוכם זה ארקיע, היתר זה קאל וישראייר

אופיר חיימוביץ:  זה קורס משולב של כל חברות התעופה כי הבנו שלהשיג את המדריך לתיאוריות האלה זה לא קל, אז שילבנו את הכוחות

אופיר חיימוביץ:  בתוך ארקיע ישולבו כל הארבעה

אופיר חיימוביץ:  מי שאתה שולח זה מישהו שהבוחן מעריך, מקבל את ההבנה שיש שם את האדם שיודע את האחריות והוא יבצע את זה

שלום דנינו: מידן, מה דעתך בסוגיה הזאת?     

מידן בר: אני אגיד שני דברים

מידן בר:  אני מסכים עם אביגל

מידן בר:  אני חושב שהיא אמרה את הדבר הנכון, אין פה סוגיה משפטית אלא סוגיה מקצועית

מידן בר:  בגלל שבמדינת ישראל התעופה היא באמת קטנה והיא באמת מצומצמת, ואני יודע שזה לא קל לארגן קורס, כמו שאמר אופיר, לעשרה חניכים שכל העשרה יהיו קציני מבצעים בסוף הקורס, אז אין סיבה להקשות עליהם

מידן בר:       עם זאת, הסטנדרטיזציה היא בהחלט חשובה אם זה באיזון בין שניהם, אם זה כמובן מקובל על רת"א, אז קביעת תחולת זמן שתכיל את התקנות וגם תכיל את סיום הקורס של חניכי הקורס האחרון, מבחינה מקצועית היא משביעת רצון לגמרי כל לצורך העניין אם לא היינו מתכנסים בעוד שלושה חודשים לא היה משתנה כלום

מידן בר:  קצין המבצעים הוא יהיה יותר טוב ב-long run אחרי שהוא יעשה עוד מבחן או שניים ויהיה לו רישיון דומה ל-ICAO בשום מקום אחר ככל הנראה, בעולם, התחולה הישראלית, ולכן אני לא רואה שום סיבה, ההיפך, על חברות תעופה צריך להקל, קשה להם גם ככה

שלום דנינו: אז אתם מקבלים את הששה חודשים? מקובל עליך אופיר?     

אופיר חיימוביץ: מקובל

מידן בר: אחלה, יפה

שלום דנינו: אוקיי, סיימנו? נצביע?     

מידן בר: אני רוצה לשאול שאלה אם אפשר, כי אנחנו מדברים על דין בינלאומי ואני חושב שהוא חשוב

מידן בר:  האם בדקתם במה אנחנו שונים מהותית מקורס הכשרת קציני מבצעי אוויר בעולם? זה מאוד חשוב, למה? כי אני רוצה את קצין מבצעי האוויר הכי טוב, זה נכון, אני רק אני רוצה לראות שאני לא דורש ממנו יותר ממה שדורשים ממנו במקומות אחרים בעולם

מידן בר:  אתם יודעים להגיד? כי אנחנו מדברים פה על סטנדרט בינלאומי

ימית הן: אתה צריך להבדיל בין שני דברים, יש את תהליך הרישוי של אותו קצין מבצעי אוויר שעליו אנחנו מדברים כרגע ויש את תהליך שמירת הכשירות שלו

מידן בר: אני מדבר רק על הרישוי

ימית הן: הרישוי זה רק ה-ICAO

ימית הן:  זאת אומרת כולם עושים את מה שה-ICAO נותן, בעיקר באירופה אגב

ימית הן:  ההבדלים המהותיים הם בתקנות הפעלת כלי הטייס, ובעבודה בתוך החברה ורמת האחריות המשותפת ורמת הדרישות לשמירת כשירות - - -     

מידן בר: הבנתי, אז אין לנו שום השוואה

אופיר חיימוביץ: מידן, אני רוצה לענות לך על השאלה הזו, כי אני פשוט גם עובר קורס ב-FAA על הדבר הזה

אופיר חיימוביץ:  הכשרה בארצות הברית, יש שם הכשרה לבתי ספר עם - - - חברה, עם כל הנהלים של בית הספר, אתה לומד חודש למבחן תיאורטי אחד של 80 שאלות שכולל את כל הנושאים המדוברים פה ברת"א, ואחרי זה לומד במשך חודש את ההכשרה של בית הספר, וניגש למבחן מעשי על ספר החברה

אופיר חיימוביץ:  קיבלת רישיון בסוף

אופיר חיימוביץ:       התקבלת לחברת תעופה, חברת התעופה עושה לך ריענון על כל הנושאים המדוברים ואחרי זה היא מכשירה אותך על ביצועי המטוסים הקיימים בחברה

אופיר חיימוביץ:  זה הבדל בין הארץ, בארץ אנחנו עושים שבעה מבחנים ברת"א עכשיו זה יהיה שמונה, ועל זה אנחנו עושים את אותם נהלים, את אותה הדרכה, את אותם הדברים בחברה, על אותם נושאים שלמדנו ברת"א, אז אתה בעצם מקבל את זה כפול

מידן בר: אוקיי, בסדר אני מבין

מידן בר:  כלומר, זה אולי לא לדיון הזה

מידן בר:  ורק רציתי להאיר כי זה מאוד חשוב

מידן בר:  ה-ICAO שזה נשמע מונח שהוא שגור פה על השולחן, חשוב שתבינו

מידן בר:  זהinternational civil aviation organization זה איגוד של האו"ם שאחראי על תחבורה אווירית בעולם

מידן בר:  ממנו גזרו בסוף, איך טסים? מי מדבר עם מי? איך מדברים? איך מכשירים וכו', והוא קובע סטנדרטים

מידן בר:       אז כמו שהתחלנו, זה דבר מצוין, אני מתרשם, לפי מה שאנשים פה אומרים, שההכשרה והרישוי של קצין המבצעים בישראל, היא כנראה בפער משמעותי לחיוב יותר מקצועית, יכול להיות אופיר שהיא באמת יותר ארוכה קצת ויותר דורשת, אבל זה שם אותנו ברמה מאוד טובה

מידן בר:  בתור טייס אני אומר לך אני מברך על מה שאתם עושים, ואני רוצה בהזדמנות זאת לפני שאתם מצביעים, אם אפשר כי בסוף לוועדה הזאת יש משמעות וכוח, עובדי טייס לדעתי אינם כוללים את הדיילים

מידן בר:  תקנו אותי אם אני טועה?     

אבישי פדהצור: הם אנשי צוות אוויר אבל הם לא עובדי טייס, הם לא מאוסדרים - - -     

מידן בר: יפה, בדיוק

מידן בר:  עכשיו, מה זה אומר? האוכלוסייה שאנחנו רואים הכי הרבה במטוס היא דיילים ודיילות

מידן בר:  את קצין המבצעים אנחנו לא רואים, את הטייס מן הסתם אנחנו לא רואים, הוא סגור מאחורי הדלת, והם אינם עובדי טייס

מידן בר:  ודווקא אני רוצה לנצל את הפרוטוקול של הישיבה הזאת בלקרוא לוועדה או לקרוא לרת"א אם אפשר, כן להחיל גם על הדיילים את הסטנדרטים של ה-ICAO, אני חושב שזה דבר חשוב, אני חושב שצריך לקרוא להם עובדי טייס

שלום דנינו: נשמע לי

מידן בר: טריוויאלי     

שלום דנינו: כן

שלום דנינו:  למה הם לא כלולים בסטנדרט?     

אבישי פדהצור: אני יכול להתייחס לזה על רגל אחת ובזהירות כי אני לא מעורה בתחום מטבע הדברים, זה מקרוב הגיע אלינו

אבישי פדהצור:  אבל יש פה כמה היבטים, קודם כל מבחינת ה-ICAO, החובה הבסיסית שיש למדינת ישראל כאמנת שיקאגו - - - וכו' היא ליישם את ההוראות לפי האמנה

אבישי פדהצור:  בנספח 1 שעוסק במי צריך רישיון בשביל לעבוד בתחום התעופה האזרחית? אין, תקנו אותי אם אני טועה, הוראות לגבי דיילים

אבישי פדהצור:  יש טייסים וטכנאים וקציני מבצעים ומפקחים על תעבורה אווירית, אבל אין שם דרישות לגבי דיילים

אבישי פדהצור:  כמו שאמרנו קודם שלושת הרכיבים של ידע, ניסיון והוכחת מיומנות, אין את זה לגבי דיילים

אבישי פדהצור:  אז כאילו מה שמבקשים כאן זה להמציא משהו שלא קיים

אבישי פדהצור:       איפה כן יש הסדרה מסוימת של הדיילים? זה קיים בתקנות ההפעלה

אבישי פדהצור:  התקנות הראשונות עוסקות במי נכנס לתחום הטייס ואיזה רישיון, אם בכלל, הוא צריך? ותקנות ההפעלה עוסקות באחת נכנסת לעולם הזה ויש לך מטוס, איך אתה מטיס אותו ובאילו תנאים? ובתקנות ההפעלה יש הוראות לגבי דיילים, שבגדול התפיסה היא, אנחנו קובעים לגבי הדיילים את המינימום שבמינימום כי אלו אמות המידה של ה -ICAO

שלום דנינו: ו החברות מכשירות

שלום דנינו:  מידן, מה היית רוצה לראות נניח, אם היו מתקנים תקנות? לא בנושא שכר, כאילו בנושא האווירי

מידן בר: ממש לא בנושא השכר

מידן בר:  הרי הרישוי קובע את הסטנדרט המקצועי, את ההכשרה שלך, את מה אתה יודע? במה אתה נבחן? פה יושב הגורם המקצועי אז הוא באמת אומר

מידן בר:  אבל אם אנחנו היום, בכדי לתת לדייל תעודה , תעודה ישראלית בלבד, עומדים באיזשהו סטנדרט והוא כנראה נגזר מה-ICAO, הייתי שמח שהוא יעמוד בסטנדרט גבוה יותר, ויכול להיות שגם אליו אנחנו נתאים את הרישיון שלו לרישיון בינלאומי במידה ויש דבר כזה

מידן בר:  כי זו בסוף האוכלוסייה האווירית הכי גדולה שיש חברים, זה לא הגיוני שלא

מידן בר:  זאת אומרת אנחנו מדברים פה על עשרה קציני מבצעי אוויר כבר 20 דקות שזה מאוד חשוב, עוד 1,000 ביום טוב מה שיש פה, ויש פה 3,000-4,000 דיילים

שלום דנינו: פדהצור, אתם מוכנים לקחת על עצמכם לבחון את הדבר הזה? שהוא באמת לא קשור לתיקון התקנות הנוכחיות, ותראו מה מחויבים במישור הבינלאומי? אם צריך לעשות איזו תקנה לפי מה שמציע מידן, מקומי, ואם תרצו שאנחנו נהיה פה, הוועדה, לטובת העניין הזה, רק תגידו וד"ר עידית חנוכה היא ממש יושבת מובטלת, היא תשמח

אבישי פדהצור: אז קודם כל תודה רבה אדוני, ולוועדה כמובן

אבישי פדהצור:  בגדול, כמו שאמרנו אנחנו לא מכירים אמות מידה בינלאומיות לגבי הרישוי שלהם, אבל אפשר לבדוק את זה שוב וכמובן שאם יש שינויים בדיני הטייס, בוודאי אם יש שינויים בהוראות לפי האמנה אנחנו אצים רצים לתקן תקנות ובתוך 5-6 שנים אנחנו מקבלים את התקנות

שלום דנינו: אוקיי, חבר הכנסת לפני שאנחנו עוברים להצבעה, אתה רוצה להעיר משהו?     

אליהו (אלי) רביבו: לא

שלום דנינו: מקובל עליך כל מה שעשינו פה בלי שהיית?     

אליהו (אלי) רביבו: מקובל עליי

שלום דנינו: אוקיי

שלום דנינו:  ולך אני רוצה להגיד, שכחתי שיש לנו דנינו יותר צעיר בן 107, מאיר דנינו לא יודע אם אתה טס איתו

מידן בר: לא, אני לא בן 107, אבל את חצרים אי מכיר שוב משנת 91'

שלום דנינו: איזו טייסת?     

מידן בר: 123

שלום דנינו: ומי האורחת שלנו שם, שנדע?     

אפרת פוקס: חברת אל-על, אפרת פוקס נעים מאוד

שלום דנינו: פעם ראשונה

אפרת פוקס: לא, כבר ישבתי כאן בדיונים, גם דיברתי בדיונים גם אחד שאתה ניהלת

שלום דנינו: אוקיי, טוב

שלום דנינו:  אז נעבור להצבעה

שלום דנינו:  מתנגדים? אין

שלום דנינו:  נמנעים? אין

שלום דנינו:  מי בעד? שניים

שלום דנינו: אושר

שלום דנינו:      אז אושר פה אחד בשני קולות

שלום דנינו:  אז אנחנו סיימנו, נעלנו את הישיבה

שלום דנינו:  תודה רבה לכם חברים, היה נעים לפגוש אתכם ולשמוע אתכם וללמוד